དེ་རྗེས་གསར་འགོད་པ་ཞིག་གིས་དེང་སྐབས་རྒྱ་ནག་སྟོབས་ཤུགས་ཇེ་ཆེར་འགྲོ་བཞིན་པར་བརྟེན་རྒྱལ་ཁབ་ཁག་གི་སྲིད་འཛིན་དང་སྲིད་བློན་སོགས་ཀྱིས་སྤྱི་ནོར་༸གོང་ས་༸སྐྱབས་མགོན་ཆེན་པོ་མཆོག་མཇལ་འཕྲད་ཞུ་རྒྱུ་འཚེར་སྣང་བྱེད་བཞིན་པ་དེར་དགོངས་ཚུལ་སྐོར་གྱི་དྲི་བར་བཀའ་ལན་སྩལ་དོན།གནས་སྟངས་དེར་ངོས་རང་འཁང་ར་བྱེད་དགོས་པ་གང་ཡང་མེད།ཕྱོགས་གཅིག་ནས་ངོས་ཀྱི་དམིགས་ཡུལ་གཙོ་བོ་ནི་མི་མང་དཀྱུས་མ་ཚོ་དང་ཐུག་རྒྱུ་ཡིན།གཉིས་ནས་ངོས་རང་ཕྱི་ལོ་༢༠༠༡ནས་བཟུང་བོད་མིའི་ཆབ་སྲིད་ཀྱི་ལས་འགན་ནས་བགྲེས་ཡོལ་ཆ་ཚང་ཞུས་ཡིན་སྟབས།ད་ཆ་ངོས་ལ་བོད་མིའི་ཆབ་སྲིད་ཀྱི་འགན་གང་ཡང་མེད།ལྷག་པར་དེ་སྔ་ལོ་ངོ་བཞི་བརྒྱ་ཙམ་རིང་ནས་དར་བའི་ཏཱ་ལའི་བླ་མས་བོད་མིའི་ཆོས་སྲིད་གཉིས་ཀྱི་དབུ་ཁྲིད་ཀྱི་ལམ་སྲོལ་དེ་ངོས་ཀྱིས་མ་སྐུལ་དྭང་བླངས་ཐོགདགའ་ཞིང་སྤྲོ་ཞིང་སྤོབས་པ་དང་བཅས་མཇུག་སྒྲིལ་བ་ཡིན།ཞེས་བཀའ་ལན་སྩལ།